Eesti Muinsuskaitse Seltsi tegevused 2014. aastal

Helle Solnask

**Jaanuar**3. jaanuar Eesti Muinsuskaitse Selts tähistas koos Eesti avalikkusega relvarahu ning Vabadussõjas võidelnute mälestuspäeva Tallinnas ning mujal Eestis Vabadussõja võidusammaste juures.

13. jaanuar Eesti Muinsuskaitse Selts esitas teistkordselt Europa Nostra programmi „7 enimohustatud mälestist“ Patarei merekindluse.

14. jaanuar Maarjamaa 800 tähistamise nõupidamine EELK Konsistooriumis.

18. jaanuar Mälestustalitus Metsakalmistul president Konstantin Pätsi 58. surma-aastapäeva puhul. Okupatsioonide muuseumis peetud ajalootunnis näidati filmi „Presidendi kett“, vaatajatega kohtusid käsikirja autor Peep Pillak ja filmi tootja Meelis Pääbo.

21.-26. jaanuar Europa Nostra muinsuskaitseauhindade žürii liige Eesti Muinsuskaitse Seltsist Helve Ilves osales Haagis žürii töös, hinnates 1. kategoorias (restaureerimine ja konserveerimine) esitatud taotlusi.

31. jaanuar Paju lahingu 95. aastapäeva tähistamine Valgas Valga Isamaalise Kasvatuse Püsiekspositsiooni eestvedamisel.

**Veebruar**2. veebruar Tartu Rahu aastapäeval asetati lilled Jaan Poska hauale Siselinna kalmistul, mälestusteenistus toimus Nõmme Rahu kirikus.

23. ja 24. veebruar Eesti Vabariigi aastapäeva puhul kutsus Eesti Muinsuskaitse Selts koole meenutama silmapaistvaid Eesti kultuuri- ja ühiskonnategelasi viies nende haudadele küünlaid ja lilli. EMS osales ka kaitseministri aastapäeva vastuvõtul Reaalkoolis ja aastapäeva tähistamisel Jüriöö pargis.

Veebruaris alustas Paide SRIK „Tagasi kooli“ raames valikainena säästva renoveerimise õpetust koolides.

**Märts**9. märts Eesti ja Soome linnade pommitamisest nõukogude lennuväe poolt möödus 70 aastat. Lisaks tavapärasele mälestusteenistusele Siselinna kalmistul ja Niguliste kirikus koostas Tallinna Linnamuuseum näituse „Purustatud linnasüda – Harju tänav enne ja pärast õhurünnakut 9. – 10. 3.1944“, Eesti Muinsuskaitse Selts korraldas rahvusvahelise konverentsi, kus esinesid Eesti ja Soome ajaloolased ning koostas näituse Eesti ja Soome linnade pommitamisest 1944. aasta veebruaris ja märtsis.

20. märts Euroopa Komisjon ja Europa Nostra tegid teatavaks Euroopa Liidu/ Europa Nostra kultuuripärandi auhinna laureaadid neljas eri kategoorias.

25. märts Vabadussõja võidusamba juures mälestati 1949. aasta küüditamise ohvreid.

29. märts Eesti Muinsuskaitse Seltsi Suurkogu.

29. märts Velise Kultuuri ja Hariduse Seltsi ning Velise Muinsuskaitse Seltsi algatusel president Lennart Meri 85. sünniaastapäeva tähistamiseks Suure Lennu Kaarel ehk tuleteel küünalde süütamine.

**Aprill**

8. aprill Eesti Muinsuskaitse Seltsi juhatuse külaskäik Pagari 1 hoonesse ja keldritesse. Renoveeritud maja tutvustas Tarvo Teder.

16. aprill Pagari 1 kinnistu omaniku Narinder Kumar Aswaniga kohtusid Eesti Muinsuskaitse Seltsi ja Eesti Sõjamuuseumi esindajad, et arutada Pagari tänava keldrite säilitamist ajaloomälestisena, eksponeerimise võimalusi ning edasist koostööd muinsuskaitse vallas.
17. aprill Muinsuskaitsekuu avamine endises Patarei vanglas. Eesti Muinsuskaitse Seltsi teenetemedalite ja tänukirjade üleandmine.

18. aprill-18.mai Muinsuskaitsekuu. Kava lk….

**Mai**1.-7. mai Europa Nostra Nõukogu liige Helle Solnask ja Eesti Muinsuskaitse Seltsi esimees Peep Pillak osalesid Europa Nostra aastakongressil Viinis.

13. mai Arno Paveli teelesaatmine Hüürust Vladivostokki, kaasas Eesti Muinsuskaitse Seltsi sõnum ja saadetised Tveri, Krasnojarski ja Vladivostoki (Bolšaja Kamen) muuseumidesse ning Eesti seltsi.

**Juuni**4. juuni Eesti lipu pidulik heiskamine Pika Hermanni torni. Põltsamaal, Pärnus ja Otepääl lipupäeva pidulik tähistamine Eesti lipu 130 aasta puhul.

6. juuni Oskar Raudmetsa 100. sünniaastapäeva konverents Rae vallas, elulooraamatu esitlemine ja mälestushetk haual. Konverentsil esinesid Peep Pillak, Ants Kraut, Ain Lavi, Mati Mandel.

7. juuni Vabadussõja Riigiküla lahingu ja 1. jalaväepolgu mälestusmärgi taasavamistseremoonia Riigikülas Kaitseministeeriumi ja Muuseumi Sõprade eestvedamisel.

17. juuni Veljo Ranniku 80. Elutööraamatu esitlemine Keskkonnaministeeriumis. Ettekanded ja artiklid Rannikust EMS juhatuse liikmena – Kraut, Kuuskemaa, Tamm.

28. juuni Vabadusvõitluse Muuseumi 20. aastapäeva tähistamine Lagedil.

**Juuli**7. juuli Geoloog Rein Einasto 70 juubeli tähistamine, õnnitlejate hulgas ka Eesti Muinsuskaitse Selts koos Tallinna Linnamuuseumi Kodu-uurimise muinsuskaitse ringiga.

30. juuli Kloostrimetsa päev: president Pätsi mälestuspäev Metsakalmistul ja Kloostrimetsa koduõuel.

**August**24.-29. august Ekspeditsioon Vene Föderatsiooni praegusesse Tveri oblastisse arhiiviainese kogumiseks väljarännanud eestlaste kohta. Külastati ka Pihkva ja Novgorodi oblastit ja Buraševos Pätsi haiglat ja surnuaeda. Buraševo kooli muuseumitoale kingiti president Pätsi säilmete väljakaevamist ning tema elu käsitlevaid trükiseid.

Osalesid Pillak, Kraut, Solnask.

**September**7. september Maarjamaa 800 avavesper Pirita kloostris.
8. september Euroopa muinsuskaitsepäevade pidulik avamine ajaloolisel jäämurdjal Suur Tõll. Eesti tähistas Euroopa muinsuskaitsepäevi teemal „Euroopa suurte sõdade pärand“, samal teemal lisaks Eestile ka Rootsi, Armeenia, Bosnia ja Hertsegovina.

8.-14. september Euroopa muinsuskaitsepäevad. Kava lk.

12. september Kolonel Arthur von Buxhoevedeni ja abikaasa Kira ümbermatmine Kaitseväe kalmistule.

19. september Ökomäss 2014 seminar „Ökoehitus ja muinsuskaitse – reguleeritud või orgaaniline“, korraldajaks Säästva Renoveerimise Infokeskus.

22. september Jüri Uluotsa – Otto Tiefi valitsuse 70. aastapäeva ja peaminister Otto Tiefi 125. sünniaastapäeva tähistamine vastupanuvõitluse päeval Konstantin Pätsi Muuseumi ja Kaitseliidu Lääne maleva eestvedamisel.

25.-29. september Ekspeditsioon Venemaale kaardistamaks Vabadussõjaga seotud ning Jätkusõjas osalenud Eesti vabatahtlikega seotud mälestusmärke ja paiku. Viiburis Europa Nostra Põhjamaade grupi töökoosolek, tutvumine Alvar Aalto projekteeritud ja hiljute soomlaste poolt restaureeritud raamatukoguga ning Viiburi linna ja ümbrusega. Osalesid Pillak, Kraut ja Solnask.

**Oktoober**1.-4. oktoober Helle Solnask esindas Eesti Muinsuskaitse Seltsi Euroopa Ajalooliste Kalmistute Assotsiatsiooni ASCE aastakongressil Barcelonas.

13.-17. oktoober Helle Solnask osales Bakuus toimunud Euroopa muinsuskaitsepäevade koordinaatorite töökoosolekul, kus lepiti kokku järgmise aasta ühine teema ning alustati tööd Põhjamaade vabatahtlike muinsuskaitsjate koostöövõrgustikus.

17. oktober Tallinna Järvalaste Seltsi kohtumine Järva maavanem Tiina Orastega ning Urve Buschmanni raamatu esitlus Eesti Muinsuskaitse Seltsis Pikk 46.

**November**11. november Arno Paveli ettekanne Eesti Muinsuskaitse Seltsi juhatusele ekspeditsioonist Siberisse ja Kaug-Itta.
13. november Teemapäev „Karl Rammi elutee jälgedes“ Pärnus ja Sindis.

18.-21. november Helle Solnask esindas Eestit Belgias toimunud Euroopa Nõukogu arhitektuuri- ja arheoloogiapärandi võrgustiku HEREIN aastakoosolekul.

24. november Veljo Ranniku mälestusõhtu Rahvusraamatukogus Looduse Omnibussi korraldusel, ettekandega esines Ants Kraut Veljo Ranniku tegevusest Eesti Muinsuskaitse Seltsis.

**Detsember**

13. detsember Simititsa külast pärit inimeste kokkutulek Kolga rahvamajas, ettekandega Kaasmaalaste programmist ning EMSi Simititsa reisist esines Peep Pillak.

16. detsember Eesti Muinsuskaitse Seltsi jõulupidu ja aasta kokkuvõte.

20. detsember Türil toimunud Eesti Genealoogiaseltsi Järvamaa osakonna koosolekul esines Ants Kraut ettekandega kaasmaalaste toimkonna ja programmi tegevusest ning toimunud ekspeditsioonidest Venemaale.

30. detsember Tõru klubi iga-aastane kokkutulek Eesti Muinsuskaitse Seltsis.